Ξεκίνησαν οι πρώτες κλινικές δοκιμές σε άνθρωπο για εμβόλιο κατά του κορονοϊου | Το Κουτί της Πανδώρας\nΞεκίνησαν οι πρώτες κλινικές δοκιμές σε άνθρωπο για εμβόλιο κατά του κορονοϊου\nNewsRoom 16/03/2020 | 22:36\nΣήμερα έγιναν τα πρώτα τεστ σε άνθρωπο για ένα εμβόλιο που προσπαθεί να φτιάξει μια φαρμακευτική εταιρεία των ΗΠΑ.\nΟι πρώτες κλινικές δοκιμές της εταιρείας Moderna, με έδρα τη Μασαχουσέτη, έγιναν στο Σιάτλ σε εθελοντές ηλικίας 45 ετών, στο Ινστιτούτο Ερευνών Kaiser Permanente Washington.\n«Ο πρώτος από τους συμμετέχοντες έλαβε σήμερα το πειραματικό εμβόλιο», προστίθεται στην ανακοίνωση. Στόχος είναι να δουν αν τα υπό εξέταση εμβόλια δείχνουν ανησυχητικές παρενέργειες, καθώς αυτό είναι μόνο το πρώτο στάδιο.\nΠρόκεται για μια πρωτοφανούς ταχύτητας δοκιμή, συγκριτικά με τον χρόνο που παίρνει συνήθως η ανάπτυξη εμβολίων, χωρίς βέβαια αυτό να σημαίνει πως ακόμα και αν εγκριθεί θα είναι άμεσα διαθέσιμο.\nΟι αξιωματούχοι από τον τομέα της δημόσιας υγείας έχουν επισημάνει εξάλλου πως η ανάπτυξη ενός εμβολίου θα πάρει από ένα χρόνο έως 18 μήνες.\n«Η μελέτη της πρώτης φάσης, που ξεκίνησε σε χρόνο ρεκόρ, είναι ένα σημαντικό πρώτο βήμα για την επίτευξη του στόχου», ανέφερε σε σημερινή δήλωσή του ο δρ. Άντονι Φόσι, διευθυντής του Εθνικού Ινστιτούτου Αλλεργικών και Μολυσματικών Ασθενειών στις ΗΠΑ. Το εμβόλιο αυτό αποκαλείται mRNA-1273 και αναπτύχθηκε από επιστήμονες των NIH σε συνεργασία με την εταιρεία βιοτεχνολογίας Moderna που εδρεύει στο Κέμπριτζ της Μασαχουσέτης. Στη χρηματοδότηση της δοκιμής συμμετείχε επίσης ο Συνασπισμός για την καινοτομία και την προετοιμασία για επιδημίες.\nΗ Moderna είναι μόνο μια από τις πολλές εταιρείες που δουλέουν πάνω στη δημιουργία ενός εμβολίου κατά του Sars Cov-2.\nΠολλές ερευνητικές ομάδες ανά τον κόσμο όχι μόνο συναγωνίζονται αλλά το σημαντικότερο: ακολουθούν διαφορετικούς τύπους εμβολίων που έχουν βασιστεί σε νέες τεχνολογίες που όχι μόνο παράγονται πιο γρήγορα από τα παραδοσιακά αλλά μπορεί να αποδειχθούν και πιο αποτελεσματικές. Κάποιοι μάλιστα έχουν βαλθεί να δημιουργήσουν ακόμη και προσωρινά εμβόλια με κάλυψη για ένα ή δύο μήνες, ώστε να υπάρξει χρόνος για τη δημιουργία εμβολίου με πιο μακροπρόθεσμη προστασία.\nΤον άλλο μήνα σχεδιάζει τις κλινικές δοκιμές ασφαλείας άλλη μια φαρμακευτική, η Inovio Pharmaceuticals, σε δεκάδες εθελοντές στο πανεπιστήμιο της Πενσιλβάνια.\nΣτο μεταξύ, η γερμανική εταιρεία CureVac ευελπιστεί πως θα ξεκινήσει τις δοκιμές μέσα στον Ιούνιο ή στον Ιούλιο\nΤο πότε ακριβώς θα είναι έτοιμο το εμβόλιο «εξαρτάται από το Ινστιτούτο "Πάουλ Έρλιχ" (τον γερμανικό φορέα για τα εμβόλια). Θα πρέπει να δοκιμαστεί πρώτα σε ζώα και έπειτα σε ανθρώπους. Αλλά νομίζω ότι θα μπορούσε να είναι διαθέσιμο το φθινόπωρο, ενόψει του πιθανότατα νέου κύματος του κορονοϊού», δήλωσε ο μεγαλομέτοχος της εταιρίας, Ντίτμαρ Χοπ.


«Μπορώ να ταΐζω τα αδέσποτα;» - Tetrapodo.gr: Τα πάντα για τα τετράποδα!\nΘες να βοηθήσεις κάποιο αδεσποτάκι και φοβάσαι ότι θα έχεις μπελάδες; Βάζεις φαγητό και νερό για τα αδέσποτα έξω από το σπίτι σου και έχεις μονίμως κόντρα για αυτό το θέμα με κάποιο «στραβόξυλο» γείτονά σου;\nΉρθε η ώρα να μάθεις ότι με βάση την ελληνική νομοθεσία, δεν υπάρχει κανένας νόμος ή κανόνας που να σου απαγορεύει να βοηθάς ένα αδέσποτο σκυλάκι ή γατάκι, αρκεί να φροντίζεις για την καθαριότητα του σημείου όπου αφήνεις το φαγητό και το νερό του.\nΣυγκεκριμένα, η νομοθεσία αναφέρει ότι υπεύθυνοι για την επίβλεψη και φροντίδα των αδέσποτων ζώων έχουν οι Δήμοι. Δες τι λέει και για τη δική σου περίπτωση ο νόμος 4235/2014, άρθρο 46, παράγραφος Ε:\nΣυμπέρασμα; Όσο διατηρείς το χώρο που βάζεις ταΐστρα και ποτίστρα για τα αδεσποτάκια καθαρό, δεν μπορεί κανείς να σου πει τίποτα!\nΕπειδή μπορεί να έρθει η στιγμή που θα πρέπει να την μπανιαρίσετε καλό είναι να…


Μεγάλες Εικόνας : HD200 διπλή υπόλοιπου κόσμου γεφυρών γέφυρα της Bailey χάλυβα τύπων μορφωματική που ανυψώνει την εγκατάσταση στην περιοχή\nQ345B ή Q460C\nγαλβανισμένος ή χρωματισμένος\nΑνύψωση στην περιοχή\nΓκρι ή πράσινος\n1. Το εργοστάσιό μας παράγει τη γέφυρα Bailey 321 τύπου και τη γέφυρα Bailey 200 τύπων.\n2. Προϊόντα υψηλών σημείων με την καλή ποιότητα, άριστη στην εργασία, καλύτερη υπηρεσία\n3. Κύριο υλικό: Q345B χάλυβας\nΤο 2015, η επιχείρησή μας πέρασε το ISO9001: 2000 διεθνής επικύρωση ποιοτικών συστημάτων διαχείρισης. Η επιχείρηση συστήνεται ως επίδειξη της ποιοτικής διαχείρισης από το σταθμό ποιοτικής παρατήρησης της Κίνας Η ασφαλής παραγωγή προώθησε τη μονάδα από τη δημοτική κυβέρνηση, βιομηχανικός και η εμπορική επιχείρηση ανακούφισης από το βιομηχανικό και εμπορικό γραφείο πόλεων το 2016, ταξινομεί την επιχείρηση Α της παραγωγής εργασίας από το γραφείο εργασίας πόλεων το 2016. Συγχρόνως, δηλώνουμε το δίπλωμα ευρεσιτεχνίας της παραγωγής τεχνολογίας και της πρακτικής παραγωγής της εξοπλισμένης γέφυρας οδικού χάλυβα στο εθνικό γραφείο δικαιώματος ιδιοκτησιών γνώσης.\nΗ κύρια παραγωγή μας είναι εξοπλισμένη γέφυρα οδικού χάλυβα, δηλ., γέφυρα της Bailey. Θεσπίζουμε τους τεχνικούς κανόνες κατασκευής οδικών γεφυρών (JTL041200) Από το Υπουργείο επικοινωνιών στη διαδικασία, και κάνετε τη γέφυρα χάλυβα, η οποία είναι απλά-δομημένη, βολικά-μεταφερμένη, έντονα-ταιριαγμένη, καλά-ανταλλαγμένη, γρήγορη ανέγερση, και τεράστιο φορτίο. Χρησιμοποιείται ευρέως στον εξοπλισμό εθνικής ασφαλείας, πάλη πλημμυρών, μεταφορά, εργασίες άρδευσης, σιδηρόδρομος και ούτω καθεξής. Ειδικευόμαστε επίσης να παραγάγουμε το παράγωγο προϊόν της γέφυρας Bailey, όπως η καρφίτσα επιτροπής, θηλυκή θέση τελών τελών μετα, αρσενική, κάθισμα γεφυρών, base-plate, ενισχυμένη χορδή, συνδετήρας και ούτω καθεξής.\nΌνομα προϊόντων Μορφωματική γέφυρα της Bailey χάλυβα\nΠλάτος 4.6meter ή άλλοι\nΜέγιστη έκταση 64meter ενιαία έκταση\nΙκανότητα φόρτωσης 20ton, φορτηγό 40ton κ.λπ., ή HS20-44, HS25-44/Truck 20\nΔιάβρωση Καυτή εμβύθιση που γαλβανίζεται ή που χρωματίζεται\nΗ γέφυρα της Bailey μπορεί να διαμορφώσει τις προσωρινές γέφυρες των διάφορων τύπων και των χρήσεων σύμφωνα με τις διαφορετικές ανάγκες και τις εκτάσεις της περιοχής. Επομένως, το πλαίσιο της Bailey έχει τα χαρακτηριστικά της απλής δομής, κατάλληλη μεταφορά, γρήγορη ανέγερση, εύκολη αποσύνθεση, λιγότερη οικοδόμηση, χαμηλότερο κόστος και ελαφρύς. Επιπλέον, beret έχει επίσης τα χαρακτηριστικά της μεγάλης ικανότητας μεταφοράς, την ισχυρή δομή χάλυβα και τη μακριά ζωή υπηρεσιών.\n(1) οι αποβάθρες και οι στήλες συνδέονται άκαμπτα, και οι ακτίνες ξεφορτώνονται λόγω της κάμπτοντας αντίστασης των αποβαθρών. Ολόκληρο το σύστημα είναι μια συμπίεση-κάμπτοντας δομή και έχει επίσης μια δομή ώθησης.\n(2) η εκκαθάριση κάτω από τη γέφυρα της γέφυρας ζευκτόντων χάλυβα είναι μεγαλύτερη από αυτή της γέφυρας αψίδων, και μια μικρότερη έκταση μπορεί να κατασκευαστεί κάτω από τις ίδιες απαιτήσεις εκκαθάρισης.\n(3) η κατασκευή των γεφυρών ζευκτόντων χάλυβα είναι πιό περίπλοκη, και χρησιμοποιείται γενικά για overpass τις γέφυρες και overpasses στις πόλεις ή τις εθνικές οδούς με τις μικρές εκτάσεις.\n(4) οι γέφυρες ζευκτόντων χάλυβα που κατασκευάζονται με τη prestressed κατασκευή σκυροδέματος και cantilever έχουν γίνει ένα από τα σχέδια ανταγωνισμού για τις γέφυρες μακρύς-έκτασης.


Ερντογάν - Πενς: Το κλίμα βαρύ, βλέμματα βλοσυρά | Athens Voice\nΗ συνάντηση Ερντογάν - Πενς για τις εξελίξεις στη βορειοανατολική Συρία διεξήχθη σε κλίμα ψυχρό, όπως ήταν αναμενόμενο.\nΗ κεκλεισμένων των θυρών συνάντηση των δύο ανδρών ξεκίνησε στις 15:40 και έληξε 1 ώρα και 40 λεπτά αργότερα. Ακολούθησαν συζητήσεις τουρκικών και αμερικανικών αντιπροσωπειών. Δεν υπήρξε επίσημο ανακοινωθέν έπειτα το πέρας της συνάντησης.\nΟ Μάικ Πενς μετέβη στην Άγκυρα υπό το βάρος των εξελίξεων στη βορειοανατολική Συρία μετά την έναρξη της τουρκικής επιχείρησης «Πηγή Ειρήνης».\nΟι δύο πολιτικοί αρκέστηκαν σε μια χειραψία και λίγες φωτογραφίες για τα ΜΜΕ. Η γλώσσα του σώματος μίλησε: το κλίμα μεταξύ Τουρκίας και ΗΠΑ είναι βαρύ και ψυχρό.\nΣυνασπισμός έξι κομμάτων κατά Ερντογάν στην Τουρκία\nΑναλυτές παρατήρησαν ότι έλειπε από το φωτογραφικό πλάνο η αστερόεσσα. Σύμφωνα με πηγές της τουρκικής προεδρίας, κάτι τέτοιο επιβλήθηκε από το πρωτόκολλο, καθώς ο Μάικ Πενς δεν είναι ομόλογος του Ερντογάν.\nΕρντογάν - Πενς / © EPA/HANDOUT/PRESIDENTIAL PRESS OFFICE\nΕρντογάν -Πενς / © EPA/HANDOUT/PRESIDENTIAL PRESS OFFICE


Οι κλασσικοί τύποι που θα συναντήσεις σε μια παραλία! - Η Πόλη Ζει\nΟι κλασσικοί τύποι που θα συναντήσεις σε μια παραλία!\nΠλατύ ψάθινο καπέλο με αστερίες καρφωμένους πάνω. Οι αστερίες βαμμένοι ροζ και θαλασσί, ασορτί με το μεταλιζζέ της νύχι. Ο Μπόμπ ο Σφουγγαράκης θα έκλαιγε! Φουσκωτό ροζ φλαμίνγκο και γυαλί μπαρμπρίζ, όσο γίνεται πιο μεγάλο. Έχει τις περισσότερες φορές ωραίο κορμί, το ξέρει και θέλει να το μάθει όλη παραλία. Παρεό γύρω από την μέση, μεταλιζέ μαγιό που θυμίζει τσόντα με αστροναύτες, τελείως άσχετο. Νομίζεις ότι κάποιο λάθος έγινε σε κάποιον οδηγό ομορφιάς ή δεν είδε τον τίτλο του κειμένου… “Τι δεν πρέπει να φοράτε”. Η πετσέτα απαραιτήτως του ολυμπιακού γιατί είναι πάντα με τους νικητές! Προχωρά επιδεικτικά προσπαθώντας να καθυποτάξει τα δωδεκάποντα που βυθίζονται στην άμμο. Αυτά αντιστέκονται και τελικά νικάνε! Τα παίρνει στο χέρι! Ψάχνει μια ξαπλώστρα όσο γίνεται πιο κεντρικά στην οργανωμένη πλαζ, Κεντρικά για να φαίνεται! Ξαπλώνει, αλείφεται και λιώνει στον ήλιο. Κάποια στιγμή κάνει μια βουτιά για να θυμίσει την ύπαρξή της στους γύρω. Τις πιο πολλές φορές δεν κολυμπά, απλώς μπαίνει και βγαίνει. Όταν δεν σερφάρει στο instagram και δεν τραβάει selfie, κρατά ένα βιβλίο (με χρυσοτυπία) αλλά κάθε φορά ξεκινά από διαφορετική σελίδα. (Άρα την παρακολουθούμε!) Α! Και παίζει πάντα στα δελτία ειδήσεων σε κοντινά πλάνα όταν παρουσιάζουν θέματα για τον καύσωνα, τις υψηλές θερμοκρασίες! Πολλοί κουλτουριάρηδες την κατακρίνουμε, αλλά αν μας χαμογέλαγε…\nΑπολαμβάνεις τον ήλιο του καλοκαιριού, την θάλασσα, την ηρεμία που σου προσφέρει. Εκεί που αφήνεις όλα τα βαρίδια της καθημερινότητας που κουβαλάς και βουτάς στα γαλάζια νερά της. Όλα δείχνουν ιδανικά, μέχρι την στιγμή που κάνει την εμφάνισή του ο ρακέτα-boy και όλη η μαγεία χάνεται! Είναι μπρατσομένος, έχει σκιστεί όλο τον χειμώνα στα γυμναστήρια και είναι έτοιμος να κάνει όλη την παραλία να λιποθυμήσει στο πέρασμά του. Φυσικά είναι μαυρισμένος, άτριχος και το κορμί του λαδωμένο από το carroten. Πολύχρωμη σαγιονάρα Superdry και tattoo σε όλο του το σώμα. Τα γυαλιά ηλίου ολοκληρώνουν το στυλ του. Τεράστια και διαστημικά. Ο ρακέτα- boy είναι έτοιμος να δείξει τις ρακετο-επιδόσεις του. Πέφτει στην άμμο και πηδάει ψηλά στον αέρα και ας μην χρειάζεται. Τα πάντα είναι στυλ. Και δεν φτάνει μόνο ο ήχος από το μπαλάκι που σε εκνευρίζει, ακούς και την φωνή του σε όλη την παραλία. Το μόνο που μένει είναι να βάλει την πετσέτα στους ώμους και να γίνει ο superman. Είναι ο τύπος που βάζει στόχο την όμορφη αλλά επειδή είναι πολύ δυνατός, πολλές φορές πετυχαίνει το αμάξι του (δες πιο κάτω) τύπου και εκεί γίνεται φασαρία. Συνήθως δεν πέφτει ξύλο μιας και είμαστε σε διακοπές και χαλαρώνουμε. Άσε που δεν σηκώνεται και κανείς να τους χωρίσει. Ο πραματευτής χαίρεται (ρε τον καραγκιόζη!) με την φασαρία και η όμορφη είναι ήδη ζαλισμένη από τον ήλιο και το instagram. Ενοχλημένη γυρνά πλευρό!\nPhoto from @awesomecontent\nΟικογενειάρχης, μεσήλικας που ενδίδει. Ενδίδει στις απαιτήσεις των παιδιών του, της γυναίκας του, αλλά και του ίδιου και μερικές φορές και της γιαγιάς.. Κουβαλά τα πάντα από το σπίτι του στον τόπο των διακοπών ακόμα και το εικονοστάσι (της γιαγιάς). Τον βλέπεις να προσπαθεί μέσα στο λιοπύρι να βολέψει την Άρτα και τα Γιάννενα! Ομπρέλα (που συνήθως δεν δουλεύει) με την 15λιτρη βάση, πτυσσόμενο τραπεζάκι και τασάκι μαζί με καθιστικό, κουβαδάκια, τσουγκράνες, φτυαράκια (πλήθος που θα ταίριαζε σε δημόσιο έργο), ραδιοφωνάκι κλπ. Αυτό δυστυχώς είναι καθημερινό μαρτύριο μιας και η μετακόμιση γίνεται κάθε μέρα, όταν η οικογένεια ξεκινήσει για την θάλασσα. Α! Kαι πάντα θα αναγκαστεί να ξαναγυρίσει τουλάχιστον μια φορά γιατί θα ’χει ξεχαστεί ο θερμός, το καπέλο της μικρής ή το tablet του πιτσιρικά. Εννοείται ότι ιδροκοπά, έχει στο στόμα τα κλειδιά του αυτοκινήτου και όλο υπόσχεται στον εαυτό του ότι του χρόνου θα ’ναι διαφορετικά! Είναι ο τύπος που κοιτά με απόγνωση την όμορφη χωρίς να τον δει η γυναίκα του και οι άγιοι από το εικονοστάσι, και με τσαντίλα τον ρακετάκια για το πόσο καραγκιόζης είναι!\nΕίναι κάτι σαν τους Ντιουκς στο ελληνικότερο! Είναι πρόθυμος να πατήσει δυο-τρεις για να κατακτήσει την σκιά για το 4×4. Το πάει μπρος πίσω για να καταφέρει να το προστατεύσει όσο γίνεται περισσότερο. Επίσης πρέπει να είναι κοντά του όσο περισσότερο γίνεται. Αν είναι δυνατόν και μέσα στη θάλασσα γιατί “ο τίγρης μου πάει παντού!”. Όποιος μπει μέσα δεινοπαθεί για να τινάξει από τα πόδια του την άμμο, περνάνε όλοι έλεγχο στεγνότητας για να κάτσουν. Η μεγάλη φασαρία γίνεται για την τάξη που πρέπει να επικρατεί στο πορτ μπαγκάζ και την καθαριότητα. Συνήθως το αμάξι είναι χρώματος μαύρου ή ασημί και είναι η προέκταση του ανδρός! Εννοείται πως μπροστά στο ταμπλό, πετσετάκι από μπαρ (Για να σκουπίζει τον ιδρώτα από το ραλιάρικο όχημά του; Για να ακουμπά την μπύρα;). Το πιο σπαστικό από όλα είναι το σπινιάρισμα που κάνει στην άμμο. Το καλύτερο είναι όταν κολλάει στην άμμο και δεν μπορεί να φύγει. Εκεί όλη η παραλία παίρνει την εκδίκησή της. Ο τύπος με τον τίγρη κοζάρει την όμορφη, την ώρα που το μπαλάκι χτυπά το αμάξι.\nΗ φασαρία ξεκινά. Η όμορφη έχει πάθει ηλίαση και έτσι τίποτα δεν γίνεται!\nΌλα ένας κύκλος είναι. Τι νομίζετε;\nΠατησίων: Μια ιστορία με τα πάνω της και τα κάτω της...


ΧΥΤΑ-ΧΥΤΥ: Η ΠΟΕ ΟΤΑ αντιδρά στην χωροθέτηση για καύση στην Αττική - zwnews.gr\nHome / ΑΝΑΤΟΛΙΚΗ ΑΤΤΙΚΗ / ΑΥΤΟΔΙΟΙΚΗΣΗ / ΔΗΜΟΣ ΜΑΡΑΘΩΝΟΣ / Δήμος Μαραθώνος / ΜΑΡΑΘΩΝΑΣ / ΧΥΤΑ / ΧΥΤΥ / ΧΥΤΑ-ΧΥΤΥ: Η ΠΟΕ ΟΤΑ αντιδρά στην χωροθέτηση για καύση στην Αττική\nΧΥΤΑ-ΧΥΤΥ: Η ΠΟΕ ΟΤΑ αντιδρά στην χωροθέτηση για καύση στην Αττική\nΖωnews.gr ΑΝΑΤΟΛΙΚΗ ΑΤΤΙΚΗ, ΑΥΤΟΔΙΟΙΚΗΣΗ, ΔΗΜΟΣ ΜΑΡΑΘΩΝΟΣ, Δήμος Μαραθώνος, ΜΑΡΑΘΩΝΑΣ, ΧΥΤΑ, ΧΥΤΥ\n«Σε πρόσφατη Ημερίδα της Περιφέρειας Αττικής με τίτλο «Πράσινη Ανάπτυξη-Το όραμα ξεκίνησε», αναγγέλθηκε η κατασκευή και λειτουργία τριών (3) Μονάδων Επεξεργασίας Αποβλήτων (Μ.Ε.Α.) που θα επεξεργάζονται σύμμεικτα απορρίμματα, δηλαδή τα απορρίμματα όπως τα πετάμε στον κάδο χωρίς διαλογή» αναφέρει σε ανακοίνωσή της η ΠΟΕ ΟΤΑ και σημειώνει ότι «Από την επεξεργασία τους θα παράγονται κυρίως «σκουπίδια -καύσιμα» και υπολείμματα, που άλλα θα θάβονται και άλλα θα καίγονται».\nΣύμφωνα πάντα με την ανακοίνωση: «Με βάση όσα ανακοινώθηκαν, οι μονάδες αυτές, προβλέπεται να γίνουν στη Φυλή, στο Σχιστό και στο Γραμματικό, με τη μεγαλύτερη εξ αυτών στην ήδη επιβαρυμένη περιβαλλοντικά Φυλή».\n«Το «όραμα» αυτό έρχεται από παλιά και αποτυπώνεται στο αίσχος της χωματερής στη Φυλή, που εδώ και δεκαετίες μολύνει την περιοχή. Δεν μπήκαν φυσικά στον κόπο να μας εξηγήσουν με ποια κριτήρια αποφασίστηκε και αυτή η επικίνδυνη χωροθέτηση. Χωρίς καμιά επιστημονική τεκμηρίωση, στο πλαίσιο ενός κερδοσκοπικού, μόνο για ιδιώτες, σχεδιασμού στη Διαχείριση των Απορριμμάτων. Παρά τις προεκλογικές και όχι μόνο εξαγγελίες για… κλείσιμο του Χ.Υ.Τ.Α. Φυλής, αυτό παραπέμπεται στο 2025 το νωρίτερο.\nΓια ακόμη μία φορά οι εργαζόμενοι στην Τοπική Αυτοδιοίκηση θα πρωτοστατήσουν για να μείνουν στα χαρτιά τα σχέδια κυβέρνησης, Δημάρχων και Εταιρειών για την Διαχείριση των Απορριμμάτων. Μακριά από τις λογικές της καύσης. Να σχεδιαστεί και να ενισχυθεί η ανακύκλωση, για ανθρώπινες πόλεις, χωρίς τη… διαμεσολάβηση ιδιωτικών εταιρειών.\nΗ κοινωνία έχει ανάγκη άλλες πολιτικές στην Διαχείριση των Απορριμμάτων. ΟΧΙ στην ιδιωτικοποίηση που εξυπηρετεί μόνο τα επιχειρηματικά συμφέροντα».\nΧΥΤΑ-ΧΥΤΥ: Η ΠΟΕ ΟΤΑ αντιδρά στην χωροθέτηση για καύση στην Αττική Reviewed by Ζωnews.gr on 12 Μαρτίου Rating: 5


Φήμες για αλλαγή της διάταξης ως προς την επιλογή φύλου στα 15\nΠρώτη καταχώρηση: Δευτέρα, 9 Οκτωβρίου 2017, 11:44\nΣε αλλαγές στο νομοσχέδιο που προβλέπει την αλλαγή του ονόματος σε άτομα ηλικίας 15 ετών, ανάλογα με το φύλο που αισθάνονται, προχωρεί -όπως φαίνεται- η κυβέρνηση.\nΓια τα ανήλικα προβλέπεται δικαίωμα αλλαγής φύλου με αυστηρότερες προϋποθέσεις. Οι όροι αφορούν στη συναίνεση των γονιών τους και στη γνωμοδότηση πολυμελούς επιστημονικής επιτροπήςΗ συγκεκριμένη διάταξη που προέβλεπε την αλλαγή ονόματος με τη συναίνεση γονέων είχε προκαλέσει πληθώρα αντιδράσεων, ακόμη και μέσα στους κόλπους της κυβέρνησης.\nΓια τη ρύθμιση υπήρξαν κριτικές και από ιατρικής πλευράς (παιδοψυχολόγοι κ.λπ.) και, σύμφωνα με πληροφορίες, το δικαίωμα επιλογής φύλου φαίνεται πως θα δοθεί για την ηλικία των 17 και άνω.\nΠάντως, από το περιβάλλον του Σταύρου Κοντονή δεν επιβεβαιώνουν την απόσυρση της ρύθμισης για χορήγηση του δικαιώματος αλλαγής φύλου σε ανήλικα 15 ετών.\nΤο σχετικό νομοσχέδιο όπως έχει διαμορφωθεί έως τώρα προβλέπει τα εξής:\n-Παρέχεται το δικαίωμα με δικαστική απόφαση σε ένα άτομο να αλλάξει το φύλο του, όταν συγκεντρώνει τις προϋποθέσεις που θέτει το νομοσχέδιο, οι οποίες αναφέρονται λεπτομερώς, χωρίς να υποβληθεί, όπως γινόταν μέχρι πρότινος, σε χειρουργική επέμβαση ή ψυχιατρική θεραπεία.\n-Όσοι επιθυμούν να προχωρήσουν σε αλλαγή φύλου, οφείλουν να εμφανιστούν αυτοπροσώπως σε ειδική αίθουσα των δικαστηρίων. Εξασφαλίζεται εχεμύθεια.\n-Η δικαστική απόφαση αλλαγής φύλου υποχρεωτικά δημοσιεύεται σε ληξιαρχείο. Οι σχετικές αλλαγές περνούν σε ταυτότητα, διαβατήριο και άλλα επίσημα έγγραφα.\n-Έγγαμοι έχουν τη δυνατότητα να αλλάξουν φύλο, με την προϋπόθεση ότι ο γάμος τους κηρύσσεται αμέσως ανυπόστατος. Σε περίπτωση που επιθυμούν να συνεχίσουν την κοινή τους ζωή, δύνανται να συνάψουν σύμφωνο συμβίωσης.\n-Για γονείς, σε κάθε περίπτωση δεν επηρεάζονται οι σχέσεις τους με τα παιδιά τους, καθώς διατηρούνται στο ακέραιο οι υποχρεώσεις και τα δικαιώματά τους.\n-Σύμφωνα με το νομοσχέδιο, δικαίωμα αλλαγής φύλου παρέχεται δύο φορές. Μία φορά όταν το άτομο θα αλλάξει το φύλο του και ακόμα μία αν θέλει να επανέλθει στο προηγούμενο.\nΤο ν/σ ορίζει ότι διατηρούνται σε ισχύ δικαιώματα και υποχρεώσεις που προϋπήρχαν.\nΓια τα ανήλικα προβλέπεται δικαίωμα αλλαγής φύλου με αυστηρότερες προϋποθέσεις. Οι όροι αφορούν στη συναίνεση των γονιών τους και στη γνωμοδότηση πολυμελούς επιστημονικής επιτροπής, η οποία συγκροτείται από πολλές ιατρικές ειδικότητες. Η συγκρότησή της θα προβλεφθεί με απόφαση του υπουργού Υγείας.\nΣτο νομοσχέδιο υπάρχουν προβλέψεις για άτομα υπό δικαστική επιτήρηση ή κηδεμονία και ρυθμίζονται και οι περιπτώσεις κατά τις οποίες απαιτούνται ιατρικές πράξεις σχετικές με το φύλο, όταν διαπιστώνεται ιατρικά κίνδυνος για την υγεία των ανηλίκων και ορίζεται πώς και με ποίου την ευθύνη γίνονται.\nΑνάλογες νομοθετικές αλλαγές έχουν γίνει και σε άλλες χώρες, όπως Μάλτα, Ιρλανδία, Αργεντινή, Δανία, ενώ σε πολλά κράτη ήδη αποτελεί παρελθόν η προϋπόθεση της χειρουργικής επέμβασης για την αλλαγή του φύλου, όπως στην Ισπανία, στο Ηνωμένο Βασίλειο, στις ΗΠΑ κι αλλού.\nΤελευταία ενημέρωση: Δευτέρα, 9 Οκτωβρίου 2017, 11:44\nΛαμία: Η αποστολή για τον αγώνα με τον Παναιτωλικό\nΙταλία: Νέα ήττα για τη Ρόμα, άνετη νίκη για τη Λάτσιο


Μπαλάκι οι ευθύνες για την τραγωδία. Διαφωνούν οι πραγματογνώμονες\nΡαγδαίες Εξελίξεις Eλεύθερος ο υπεύθυνος έργων. Τι είπε ο συνοδηγός\nΣύμφωνα με το seleo.gr ο συνοδηγός επικοινώνησε με την αστυνομία και υποστήριξε πως ήταν τραυματισμένος και σε κατάσταση σοκ και για αυτό έφυγε αμέσως μετά το ατύχημα. Παράλληλα, επιβεβαίωσε τα όσα είπε ο 39χρονος σχετικά με το πως προκλήθηκε το ατύχημα, ότι δηλαδή μετά τα διόδια του Πολυμύλου χάλασε το σύστημα πέδησης της νταλίκας με συνέπεια να «χάσει» τελείως τα φρένα του οχήματος.\nΩστοσο, ο ΑΝΤ1 μετέδοσε πως στην νταλίκα από τις μέχρι στιγμής έρευνες, προκύπτει ότι δεν υπήρξε νωρίτερα άλλο μηχανικό πρόβλημα ή βλάβη.\nΤι δήλωσε ο συνοδηγός\nΝέες ραγδαίες εξελίξεις στην Αλβανία\nΡαγδαίες εξελίξεις: Παραιτήθηκε ο καγκελάριος της Αυστρίας - Γιατί;\nΡαγδαίες εξελίξεις σε Ελλάδα και Ευρώπη, μετά το «Όχι»


Εθνική Σερβίας : Στους ρυθμούς του next big thing της - to10.gr\nΑρχική / ΠΟΔΟΣΦΑΙΡΟ / ΜΟΥΝΤΙΑΛ 2018 / Εθνική Σερβίας : Στους ρυθμούς του next big thing της\nΕθνική Σερβίας : Στους ρυθμούς του next big thing της\nΟ Σερντάν Μιλίκνοβιτς-Σάβιτς στα 23 του μόλις χρόνια καλείται να ανεβάσει επίπεδο την Εθνική Σερβίας οδηγώντας τη στην πρόκριση από έναν αμφίρροπο όμιλο.\nΗ Σερβία είναι η δεύτερη ευρωπαϊκή ομάδα του πέμπτου ομίλου του Παγκοσμίου Κυπέλλου μετά την Ελβετία. Όπως και οι Ελβετοί, έτσι και οι Σέρβοι διεκδικούν επί ίσοις όροις την πρόκριση στους 16 του Μουντιάλ και θα έχει μεγάλο ενδιαφέρον να δούμε ποια ομάδα θα πάρει το εισιτήριο. Να αναφέρουμε πως οι άλλες δύο είναι από την αντίπερα όχθη του Ατλαντικού, με τη μία να έχει ίσες πιθανότητες με τις δύο προαναφερθείσες και την άλλη να έχει «καπαρώσει» το ένα εισιτήριο (εκτός συγκλονιστικού απροόπτου). Ο λόγος για την Κόστα Ρίκα και τη Βραζιλία.\nΠοδοσφαιρικά η Σερβία θεωρείται η «διάδοχος» και η συνέχεια της Γιουγκοσλαβίας και της μεγάλης των «πλάβι» σχολής. Το παρελθόν λοιπόν ένδοξο, όμως η σύγχρονη εποχή ελάχιστα το θυμίζει. Ταλέντο πάντα υπάρχει, αλλά εδώ και χρόνια η Σερβία αδυνατεί να το… κάνει ομάδα. Αυτή την διετία που έδειξε να το καταφέρνει, ήρθαν άλλα να εμφανιστούν και να γυρίσουν ανάποδα το όλο οικοδόμημα. Αμέσως μετά την πρόκριση στα τελικά του Παγκοσμίου Κυπέλλου η Ομοσπονδία απέλυσε τον προπονητή της!\nΟ Σλάβολιουμπ Μούσλιν κατάφερε στον προκριματικό γύρο να παρουσιάσει ένα δεμένο σύνολο, που γνώρισε μόνο μία ήττα, πήρε την 1η θέση στον όμιλο και πέτυχε τον στόχο, που ήταν η απευθείας πρόκριση. Όμως, αμέσως μετά άρχισαν οι πιέσεις από την Ομοσπονδία για να καλέσει κάποιους νέους ποδοσφαιριστές. Ο έμπειρος και πετυχημένος Μούσλιν αντέδρασε και δεν δέχθηκε υποδείξεις στην δουλειά του και ο πρόεδρος της Ομοσπονδίας του έδειξε την «πόρτα της εξόδου». Αντικαταστάτης ως υπηρεσιακός προπονητής ορίστηκε ο μέχρι τότε βοηθός του, Μλάντεν Κρστάιτς. Και επειδή ουδέν μονιμότερον του προσωρινού, μετά από δύο μήνες, όπου ο Κρστάιτς έκανε το χατίρι της Ομοσπονδίας, πέτυχε και μια «φιλική» νίκη επί της Κίνας, ανακοινώθηκε η μονιμοποίησή του. Κάτω από αυτές τις συνθήκες, τα αγωνιστικά δείχνουν να έχουν περάσει σε δεύτερη μοίρα. Ως Σερβία δεν έχει καταφέρει ποτέ να περάσει από τους ομίλους στην επόμενη φάση.\nΗ χώρα της βαλκανικής χερσονήσου ξεκινάει τις υποχρεώσεις της με τους Κοσταρικανούς στις 17 του μήνα και θέλει να βάλει τις βάσεις για μια καλή πορεία στο τουρνουά. Τα προηγούμενα χρόνια είχε κάνει πολύ άσχημες εμφανίσεις, είτε σε Euro είτε σε Μουντιάλ. Το 1998 κατάφερε για τελευταία φορά να προκριθεί σε νοκ άουτ φάση Παγκοσμίου Κυπέλλου. Η θέληση για το κάτι παραπάνω και η δίψα για διάκριση μπορούν να παίξουν τον ρόλο τους, αρκεί φυσικά να υπάρχει και το κατάλληλο υλικό. Ταλέντο όπως είπαμε υπάρχει και όλα ξεκινούν από έναν. Τον Σεργκέι Μιλίνκοβιτς Σάβιτς.\nΜε μόλις τρεις συμμετοχές με το εθνόσημο δεν νοείται να μιλάμε για αστέρι. Ο 23χρονος θα είναι όμως ο επόμενος σταρ των Σέρβων και γενικότερα του ευρωπαϊκού ποδοσφαίρου. Ο υψηλόσωμος (1,91μ.) ταλαντούχος μέσος της Λάτσιο συγκρίνεται μάλιστα με τον Πολ Πογκμπά! Όχι μόνο για το αξιοζήλευτο ποδοσφαιρικό του στυλ, αλλά και για το κόστος της πιθανής μεταγραφής του, το οποίο ανέρχεται στα 100 εκατ. ευρώ!\nΜαζί με τον γνώριμό μας από το πέρασμά του από τον Ολυμπιακό, Λούκα Μιλιβόγεβιτς, η Σερβία έχει την τύχη να διαθέτει ένα εξαιρετικό σύνολο για τη μεσαία γραμμή. Ειδικά με την παρουσία των Ζίβκοβιτς, Γκρούγιτς, Μάτιτς και Λιάιτς. Στα μετόπισθεν υπάρχει ο πολύπειρος Μπράνισλαβ Ιβάνοβιτς ο οποίος μαζί με τον Αλεκσάνταρ Κολάροφ θα θωρακίσουν όσο μπορούν τα καρέ του Στόικοβιτς. Στην εμπροσθοφυλακή δεσπόζει το όνομα του Αλεκσάνταρ Μίτροβιτς, ο οποίος καλείται να αναλάβει τον ρόλο του σκόρερ, ενώ back-up του είναι ο άσος του ΠΑΟΚ πρώτος σκόρερ της φετινής Superleague, Αλεκσάνταρ Πρίγιοβιτς.\nΜεγάλο ενδιαφέρον έχει λοιπόν να δούμε πώς θα τα πάει η Σερβία σε αυτό το Μουντιάλ. Το σίγουρο είναι ωστόσο, ότι σε περίπτωση αποτυχίας δύσκολα θα πέσει αμαχητί.


[Οδηγός Εκμάθησης Patch 12.9] Δρ. Μούντο Jungle, Προτεινόμενα Αντικείμενα | Εξειδικεύσεις | Ρούνοι | Ξόρκια Επικαλεστή | Ικανότητα - (Mode 5V5)\nΠληροφορίες ηρώων (Δρ. Μούντο jungle 5v5 patch 12.9)\nΔρ. Μούντο Στατιστικά\nΤαχύτητα Επίθεσης: 0.72\nΔρ. Μούντο 5v5 jungle\nΔρ. Μούντο 5v5 top\nΘεότρελος, με τραγικά δολοφονικά ένστικτα και τρομακτικό μωβ χρώμα, ο Δρ. Μούντο κρατά πολλούς από τους κατοίκους του Ζάουν κλεισμένους στα σπίτια τους τις πολύ σκοτεινές νύχτες. Αυτοανακηρυχθείς γιατρός πλέον, ήταν κάποτε ασθενής του πιο διαβόητου ασύλου στο Ζάουν. Αφού «θεράπευσε» ολόκληρο το προσωπικό, ο Δρ. Μούντο έστησε το ιατρείο του στους άδειους θαλάμους όπου παλιά δεχόταν ο ίδιος θεραπεία και άρχισε να μιμείται τις εξαιρετικά αντιδεοντολογικές επεμβάσεις στις οποίες είχε υποβληθεί τόσο συχνά και ο ίδιος. Με ένα ερμάριο γεμάτο φάρμακα και με μηδενικές ιατρικές γνώσεις, πλέον κάνει τον εαυτό του ακόμη πιο τερατώδη με κάθε ένεση και τρομοκρατεί τους δύσμοιρους «ασθενείς» που τριγυρνούν κοντά στο ιατρείο του.\nΔρ. Μούντο Συμβουλές (Ally)\nΗ χρήση ενός Σαδισμού τη σωστή στιγμή θα ξεγελάσει τους εχθρικούς Ήρωες να σας επιτεθούν, ακόμα κι αν δεν μπορούν να προκαλέσουν αρκετή ζημιά για να σας αποτελειώσουν.\nΗ Όψη Πνευμάτων αυξάνει τη θεραπεία που κάνει η υπέρατατή σας και μειώνει τον Χρόνο Επαναφόρτισης όλων των ικανοτήτων.\nΟι μπαλτάδες είναι έξοχα όπλα για την εξόντωση ουδέτερων τεράτων. Αντί να επιστρέψετε στη βάση, σκοτώστε ουδέτερα τέρατα για Χρυσό μέχρι να σας θεραπεύσει η Υπέρτατή σας.\nΔρ. Μούντο Συμβουλές (Enemy)\nΠροσπαθήστε να συντονίσετε τις ικανότητες με την υψηλότερη ζημιά όλων των συμμάχων σας, αμέσως μόλις χρησιμοποιήσει ο Δρ. Μούντο την Υπέρτατη ικανότητά του. Σκοτώστε τον γρήγορα με μπόλικη άμεση ζημιά γιατί θα αντισταθμίσει την ζημιά με την θεραπεία του.\nΌταν χρησιμοποιεί τον Σαδισμό, ρίξτε του μια Ανάφλεξη για να εξουδετερώσετε μεγάλο μέρος της θεραπείας του.\nΔρ. Μούντο Εξειδικεύσεις\nΗ επίθεση και η κίνηση δημιουργούν στοίβες Ενέργειας. Στις 100 στοίβες η επόμενη επίθεσή σας γίνεται Φορτισμένη.\nΟι Φορτισμένες επιθέσεις σάς θεραπεύουν για 10 - 100 (+0.4 μπόνους Ζημιά Επίθεσης, +0.3 Ισχύς Ικανότητας) και σας δίνουν 20% Ταχύτητα Κίνησης για 1 δευτ.\nΗ Θεραπεία από υπηρέτες είναι αποτελεσματική κατά 10% για Ήρωες που μάχονται από απόσταση και 20% για Ήρωες που μάχονται από κοντά.\nΑποκτάτε 7.5% Ταχύτητα Κίνησης όταν κινείστε προς κοντινούς αντίπαλους Ήρωες που δεν μπορούν να κινηθούν κανονικά, λόγω κάποιας επίδρασης που επηρεάζει την κίνησή τους. Αυτό το μπόνους αυξάνεται σε 15% Ταχύτητα Κίνησης για οποιονδήποτε αντίπαλο Ήρωα του οποίου την κίνηση έχετε επηρεάσει.\nΕμβέλεια ενεργοποίησης CC από συμμάχους: 1000\nΑποκτάτε δωρεάν Ελαφρώς Μαγικά Παπούτσια στα 12 λεπτά, αλλά δεν μπορείτε να αγοράσετε μπότες πριν από αυτήν τη χρονική στιγμή. Κάθε εξόντωση που σημειώνετε, μειώνει τον χρόνο που πρέπει να περιμένετε για να αποκτήσετε τις μπότες σας κατά 45 δευτ.\nΟι Ελαφρώς Μαγικά Παπούτσια δίνουν επιπλέον 10 Ταχύτητα Κίνησης.\nΔρ. Μούντο Αρχικά Αντικείμενα (PROBUILD)\nΤο κάψιμο από το Προκλητικό Πλήγμα εφαρμόζεται μόνο από επιθέσεις και ικανότητες\nΔρ. Μούντο Προτεινόμενα αντικείμενα (PROBUILD)\nΓάντι της Παγωμένης Φωτιάς\nΑντίσταση Μαγείας 25\nΑνάφλεξη: Όταν δέχεστε ή προκαλείτε ζημιά, αρχίζετε να προκαλείτε (12 + 1% μπόνους Ζωή) Μαγική Ζημιά ανά δευτ. σε κοντινούς εχθρούς (αυξάνεται κατά 25% ενάντια σε υπηρέτες και 150% ενάντια σε τέρατα) για 3 δευτ.\nΔεσμά Πάγου: Οι επιθέσεις δημιουργούν ένα παγωμένο πεδίο για 1.5 δευτ. και προκαλούν (12-85 / 6-42,5) μπόνους Μαγική Ζημιά σε όλους τους εχθρούς στην περιοχή (Χρόνος Επαναφόρτισης 4 δευτ., Χρόνος Επαναφόρτισης 6 δευτ. για Ήρωες που μάχονται από μακριά). Οι αντίπαλοι που διασχίζουν το πεδίο Επιβραδύνονται κατά 25% για Ήρωες που μάχονται από κοντά και 12.5% για Ήρωες που μάχονται από απόσταση (ενισχύεται βάσει της μέγιστης Ζωής).\nΜυθική Παθητική: Δίνει σε όλα τα άλλα Θρυλικά αντικείμενα 100 Ζωή και 6% Μέγεθος.\nΑγκάθια: Όταν χτυπηθείτε από βασική επίθεση, προκαλείτε (10 + 10% μπόνους Θωράκιση) Μαγική Ζημιά στη μονάδα που επιτίθεται και εφαρμόζετε Βαριά Τραύματα 40% για 3 δευτ., αν πρόκειται για Ήρωα. Η Ακινητοποίηση αντίπαλων Ηρώων προκαλεί επίσης Βαριά Τραύματα 60% για 3 δευτ.\nΑντίσταση Μαγείας 40\nΒασική Αναπλήρωση Ζωής 100%\nΑπεριόριστη Ζωτικότητα: Αυξάνει την αποτελεσματικότητα όλων των επιδράσεων Θεραπείας και ασπίδων σε εσάς κατά 25%.\nΟιωνός του Ραντουίν\nΕνεργή - Ταπεινοφροσύνη: Επιβραδύνει τους κοντινούς εχθρούς για σύντομο χρονικό διάστημα, μειώνει τη Ζημιά Επίθεσής τους κατά 10% και τη Ζημιά Καίριου Χτυπήματός τους κατά 20% για 4 δευτ. (Χρόνος Επαναφόρτισης 60 δευτ.).\nΣαν Βράχος: Μειώνει την εισερχόμενη ζημιά από επιθέσεις έως και 5 + (0,35% της μέγιστης Ζωής), με μέγιστο όριο το 40% της ζημιάς της επίθεσης.\nΒασική Αναπλήρωση Ζωής 200%\nΚαρδιά του Γόρμογκ: Αν έχετε τουλάχιστον 1100 μπόνους Ζωή, αναπληρώνετε 5% της μέγιστης Ζωής ανά δευτερόλεπτο, αν δεν έχετε δεχτεί ζημιά σε χρονικό διάστημα 6 δευτ. (3 δευτ. για μονάδες εκτός Ηρώων).\nΕνεργή - Καταβρόχθισμα: Πιείτε το για να αποκτήσετε 300 Ζωή, 25% Εμμονή και για να αυξήσετε το μέγεθος του Ήρωά σας για 3 λεπτά. Όταν είναι ενεργό και κινείστε, αφήνετε πίσω σας ένα μονοπάτι, το οποίο αυξάνει την Ταχύτητα Κίνησης των σύμμαχων Ηρώων κατά 15%.\nΔρ. Μούντο Ενεργό Ικανότητες\nΠάει Όπου Θέλει Αυτός\nΟ Δρ. Μούντο αντιστέκεται στην πρώτη επίδραση Ακινητοποίησης που δέχεται, αλλά χάνει Ζωή και αφήνει ένα χημικό δοχείο κοντά του. Ο Δρ. Μούντο μπορεί να σηκώσει το δοχείο περνώντας από πάνω του, για να αναπληρώσει ένα ποσοστό της Ζωής του και να μειώσει τον Χρόνο Επαναφόρτισης αυτής της ικανότητας.\nΟ Δρ. Μούντο αποκτά επίσης σημαντικά αυξημένη Αναπλήρωση Ζωής.\nΧρόνος Επαναφόρτισης: 4\nΟ Δρ. Μούντο πετάει ένα μολυσμένο πριόνι, το οποίο Επιβραδύνει τον πρώτο εχθρό που χτυπά και του προκαλεί ζημιά, ανάλογα με την τρέχουσα Ζωή του.\nΧρόνος Επαναφόρτισης: 17/16.5/16/15.5/15\nΟ Δρ. Μούντο προκαλεί ηλεκτροπληξία στον εαυτό του και προκαλεί διαρκή ζημιά στους κοντινούς εχθρούς. Επίσης, αποθηκεύει ένα ποσοστό της ζημιάς που δέχεται. Μετά το πέρας της επίδρασης ή αν χρησιμοποιήσει ξανά την ικανότητα, ο Δρ. Μούντο προκαλεί μια έκρηξη που κάνει ζημιά στους κοντινούς εχθρούς. Αν η έκρηξη χτυπήσει έναν εχθρό, ο Δρ. Μούντο Θεραπεύει ένα ποσοστό της ζημιάς που έχει αποθηκεύσει.\nΠαθητική: Ο Δρ. Μούντο αποκτά μπόνους Ζημιά Επίθεσης, η οποία αυξάνεται ανάλογα με τη Ζωή που του λείπει.\nΕνεργή: Ο Δρ. Μούντο χτυπά έναν αντίπαλο με τον «ιατρικό» σάκο του και προκαλεί επιπλέον ζημιά, ανάλογα με τη Ζωή που του λείπει. Αν ο εχθρός πεθάνει, πετάγεται μακριά και προκαλεί ζημιά σε όλους τους εχθρούς που διαπερνά.\nΧρόνος Επαναφόρτισης: 110\nΟ Δρ. Μούντο ενισχύει τον εαυτό του με χημικά και θεραπεύει άμεσα ένα ποσοστό της Ζωής που του λείπει. Στη συνέχεια, αποκτά μπόνους Ζημιά Επίθεσης και Ταχύτητα Κίνησης και αναπληρώνει ένα ποσοστό της μέγιστης Ζωής του σε μεγάλο χρονικό διάστημα.\nΔρ. Μούντο SKINS\nΔρ. Μούντο default\nΤοξικός Δρ. Μούντο\nΜούντο ο Γιάπης\nΜούντο ο Εκτελεστής\nΜούντο, ο Γιος της Οργής\nΜούντο στην Πισίνα\nΕλ Μάτσο Μούντο\nΠαγωμένος Πρίγκιπας Μούντο\nΔρ. Μούντο Counters (Over 50% win rate)\nΖεντ jungle - 5v5\nΤζαξ jungle - 5v5\nΓκουέν jungle - 5v5\nΕλίζ jungle - 5v5\nΣάκο jungle - 5v5\nΚέιν jungle - 5v5\nΈβελιν jungle - 5v5\nΖακ jungle - 5v5\nΔρ. Μούντο Countered By (Under 50% win rate)\nΛίλια jungle - 5v5\nΝίνταλι jungle - 5v5\nΟύντιρ jungle - 5v5\nΡένγκαρ jungle - 5v5\nΤζάρβαν ο Δ' jungle - 5v5


Καυτά ερωτήματα ζητούν απαντήσεις... - Pelop.gr\nΗ τελευταία, συναινετική, συζήτηση στο δημοτικό συμβούλιο, για το Χιονοδρομικό, άνοιξε μέτωπα με το Λεωνίδα Σπυρόπουλο να υποστηρίζει ότι πέρασαν έξι μήνες για να επικοινωνήσουν μαζί του, από το ΔΣ, και να ζητήσουν τη συμβουλή του για τη μεγάλη επένδυση, ως... πρώην διευθυντή!\n> Η Αχαΐα Αναπτυξιακή ΑΕ άνοιξε το διάλογο για το αύριο της γεωργίας και κτηνοτροφίας, στο 8ο Regional Growth Conference\n> «Ορεινή Αναγέννηση» για τη γυναικεία επιχειρηματικότητα στα Καλάβρυτα: Το ΔΣ του 1ου γυναικείου συνεταιρισμού!\n> Μάιος 2019, μετά τις Εκλογές - Νοέμβριος 2019, συνεδρίαση του ΔΣ του Χιονοδρομικού. Τόσος χρόνος απαιτήθηκε μέχρι να γίνει το πρώτο τηλέφωνο (!) εκ μέρους της νέας δημοτικής αρχής, στο διευθυντή του Χιονοδρομικού Λεωνίδα Σπυρόπουλο. Ο οποίος χειριζόταν, τυπικά μέχρι τότε, το φάκελο της επένδυσης των 20,1 εκατ. ευρώ.\n> ΣΥΡΙΖΑ και Περιφέρεια (δρομολογήθηκε από την προηγούμενη ηγεσία), υιοθέτησαν την επένδυση με την μεγαλύτερη κρατική επιχορήγηση -96%- που έχει δοθεί ποτέ σε Ανώνυμη Εταιρεία δήμου (ΑΕ ΟΤΑ), η οποία όμως κινδυνεύει σήμερα, υποστηρίζει στην 'Καλ. Λαύρα' ο Κώστας Κακκαβάς. "Αβελτηρίες; παραλείψεις; άλλες προτεραιότητες; σκοπιμότητα;" αναρωτιέται...\n> Οι εξαγωγές τέθηκαν στο επίκεντρο του διαλόγου από την Αχαΐα Αναπτυξιακή ΑΕ, του Δήμου Καλαβρύτων στο πλαίσιο του 8ου Regional Growth Conference, του ετήσιου συνεδρίου της εφ. "Πελοπόννησος" που διεξήχθη πρόσφατα στην Πάτρα.\nΣτις εξαιρετικές προοπτικές του κλάδου των τροφίμων, με βάση ελληνικά προϊόντα, να πρωταγωνιστήσει στον τομέα των εξαγωγών αναφέρθηκε η υφυπουργός Αγροτικής Ανάπτυξης Φωτεινή Αραμπατζή.\nΕιδικότερα, στο πρόγραμμα LEADER ως εργαλείο για την τοπική ανάπτυξη, με έμφαση ορεινά και παραγωγικές περιοχές αναφέρθηκε o γγ Αγροτικής Πολιτικής Κωνσταντίνος Μπαγινέτας.\nΜνημεία που χάθηκαν από επιπολαιότητα!\nΜε την άμαξα της μνήμης, πάνω από τα παλιά γεφυράκια των Καλαβρύτων του 1960, ταξιδεύει σήμερα για τις "Περιηγήσεις" και την 'Καλ. Λαύρα' ο Θεόδωρος Γ. Θανόπουλος.\nΚομψοτεχνήματα που... έπεσαν από την ισοπεδωτική λογική που στέρησε τα Καλάβρυτα τμήμα ολόκληρης της ιστορίας της πόλης!\nΣήμερα και κάθε εβδομάδα, μια ανάμνηση περικλείεται με την «Πελοπόννησο» της Παρασκευής, δώρο στους αναγνώστες που εξήλθαν από την καραντίνα, με 'οδηγό' τις αναπολήσεις παλαιοτέρων ημερών!


Οι ατάκες της Καμμένου στον Πειραιά - Fosonline\nΟι ατάκες της Καμμένου στον Πειραιά\nΠαρασκευή, 11 Μαϊος 2018 23:44\nΦοβερές ατάκες από την προπονήτρια της Βουλιαγμένης στο ματς με τον Ολυμπιακό.\nΤο πρώτο βήμα για την κατάκτηση του πρωταθλήματος πόλο γυναικών έκανε ο Ολυμπιακός την Παρασκευή το βράδυ. Οι «ερυθρόλευκες» νίκησαν τη Βουλιαγμένη κάνοντας το 1-0 στη σειρά των τελικών και ψάχνουν δύο νίκες για να στεφθούν πρωταθλήτριες.\nΌπως συμβαίνει σε όλα τα ματς με τη Βουλιαγμένη οι πάγκοι των δύο ομάδων μεταφέρθηκαν στην απέναντι πλευρά από την εξέδρα. Εκείνη που έκλεψε την παράσταση ήταν η προπονήτρια, Αλεξία Καμμένου με τις αντιδράσεις της από τον πάγκο.\nΣτο 2.30 πριν από το τέλος η Καμμένου εκλιπαρούσε τον δεύτερο διαιτητή Μοίραλη να μην της βγάλει την κίτρινη κάρτα «Μη μου βγάλεις κάρτα, μη μου βγάλεις. Μη μου βγάλεις για αυτό», έλεγε χαρακτηριστικά, αλλά τελικά την πήρε την κάρτα.\nΗ άλλη μεγάλη ατάκα της Καμμένου ειπώθηκε στο τέλος του τρίτου οκταλέπτου. Συγκεκριμένα τελείωνε η περίοδος και ο Παυλίδης πήρε τάιμ άουτ. «Ευτυχώς Παναγία μου, ευτυχώς», είπε η Αλεξία Καμμένου, η οποία είχε πολλά παράπονα από τις παίκτριες της.


Ερωτεύτηκε και πέταξε τα ράσα. - kastoria365\nΑρχική > Ελλάδα > Ερωτεύτηκε και πέταξε τα ράσα.\nΕρωτεύτηκε και πέταξε τα ράσα.\n- 16/05/2018 16/05/2018\nΣτην περίπτωση ενός ιερέα από χωριό της Δυτικής Φθιώτιδας, η αγάπη τον έβαλε να ξυρίσει μέχρι και τα γένια.\nΤο περιστατικό τις τελευταίες ημέρες συζητείται ευρέως στη δυτική Φθιώτιδα καθώς, ο πάτερ δε συμμετέχει στα μυστήρια των πιστών, με αποτέλεσμα οι λειτουργίες να τελούνται από παπά που έρχεται από διπλανό χωριό.\nΣύμφωνα με τις πληροφορίες του LamiaReport ο νεαρός παπάς – ο οποίος να σημειωθεί ότι είναι χωρισμένος – ερωτεύτηκε μια νεαρή κοπέλα, που έχει καταγωγή από το χωριό της δυτικής Φθιώτιδας και για χάρη της αποφάσισε να ξυριστεί και να πετάξει τα ράσα.\nΗ οικογένεια του πρώην – πλέον – ιερέα, έχει έρθει από την Αλβανία αλλά έχει χρόνια στην Ελλάδα και στο Δήμο Μώλου – Αγ. Κωνσταντίνου, όπου και δραστηριοποιείται επαγγελματικά. Τις αμέσως επόμενες ημέρες μάλιστα οι δύο ερωτευμένοι πρόκειται να παντρευτούν στην Αθήνα, επισημοποιώντας το δεσμό τους.\nΣτο Ειδικό Δημοτικό Σχολείο Καστοριάς η στρατιωτική Μουσική(φωτογραφίες )\nΦοιτητικές εκλογές 2018 :ΤΕΙ Καστοριας, απόλυτη η νίκη της ΔΑΠ-ΝΔΦΚ


PIAGGIO FLY 50, 2012: ΕΙΝΑΙ ΕΤΟΙΜΟ, ΒΓΗΚΕ ΣΤΗΝ ΙΤΑΛΙΑ - SCOOTERNET\nΝΕΑ ΜΟΝΤΕΛΑ 13/07/2012 1\nMε τιμή 2.050 ευρώ στην Ιταλία\nΗ Piaggio παρουσιάζει το νέο Fly 50, πλήρως ανανεωμένο και ετοιμοπαράδοτο στο δίκτυο συνεργατών της στην Ιταλία στην τιμή των 2.050 ευρώ.\nΤο μικρό σκούτερ 50 κυβικών, καθημερινής μετακίνησης που απευθύνεται, όχι μόνο στην ιταλική, αλλά στην παγκόσμια αγορά, είναι ελαφρύ και ευέλικτο, συνεχίζοντας την παράδοση των δημοφιλών στην Ελλάδα Fly προηγούμενης γενιάς. Η εμφάνιση είναι αλλαγμένη σε όλα τα σημεία, ανανεώνοντας τα βασικά στοιχεία του Fly (της Μύγας δηλαδή…). Το ρύγχος είναι ακόμα πιο τονισμένο, ενώ η ουρά έχει διατηρήσει το σχήμα της, είναι όμως πλέον πιο λεπτή και πιο πεπλατυσμένη.\nPIAGGIO FLY 50 4Τ, 4V\nΟι περιορισμένες διαστάσεις του Fly 50 το κάνουν ιδανικό για την κίνηση της πόλης, ενώ η μεγαλύτερη σέλα δίνει περισσότερη άνεση στον αναβάτη και τον συνεπιβάτη. Το μπροστινό κομμάτι του σκούτερ έχει μεγαλώσει και έχει γίνει πιο αιχμηρό και κατηφορικό, “καβαλώντας” το ίδιου σχήματος μπροστινό φτερό. Τα ενσωματωμένα φλας έχουν μικρύνει την επιφάνειά τους. Με την διόγκωση του ρύγχους το δεξί ντουλαπάκι της ποδιάς έχει βαθύνει και έχουν αυξήσει την χωρητικότητά τους. Εντυπωσιακά μεγαλύτερος είναι και ο χώρος κάτω από τη σέλα που χωράει πλέον δύο (!) κράνη, έστω και ανοικτά, με ζελατίνα.\nΤο στυλ της οικογένειας των Fly διατηρείται και στον τριγωνικό προβολέα, ενώ κάτω από αυτόν υπάρχει η “σήμα κατατεθέν” των Piaggio “γραβάτα”, κολώνα που είναι χρωμιωμένη στα άκρα της, αλλά κυρίως είναι μαύρη μάτ (φαίνεται περισσότερο στον άσπρο συνδυασμό).\nΗ σέλα είναι χαμηλού ύψους και φαίνεται άνετη, βολεύοντας και τους αναβάτες χαμηλότερων αναστημάτων. Το δάπεδο παραμένει επίπεδο, αλλά πιο κατηφορικό από το προηγούμενο με “έξυπνες” εσοχές στο μπροστινό του μέρος για να έχουν ακόμα περισσότερο χώρο οι μύτες των ποδιών.\nΑσημί χρώμα έχει χρησιμοποιηθεί στις 5μπρατσες ζάντες, τη σχάρα/χειρολαβή, τον προφυλακτήρα της εξάτμισης και στο πιρούνι, όπως και στα πλαϊνά καπάκια του κινητήρα. Ο τελευταίος είναι ο γνωστός μας τετράχρονος, μονοκύλινδρος, με 4 βαλβίδες στην κεφαλή, ο οποίος για να διατηρήσει την απλότητα του παρέμεινε αερόψυκτος και τροφοδοτείται με καρμπυρατέρ.\nΜε στόχο την οικονομία στο καύσιμο – δεν στοχεύει στις επιδόσεις – αποδίδει 4,4 ίππους στον στρόφαλο, τη στιγμή που το πλαίσιο έχει σχεδιαστεί από την αρχή με μονή ραχοκοκκαλιά. Οι τροχοί του Piaggio Fly 50 είναι 12 ιντσών, το πιρούνι είναι τηλεσκοπικό, στην πίσω ανάρτηση συναντούμε ένα αμορτισέρ, ενώ στα φρένα ένα δισκόφρενο μπροστά και ένα ταμπούρο πίσω.\nΌπως είπαμε και παραπάνω η τιμή του φτάνει στην Ιταλία τα 2.050 ευρώ και η έκδοση των 125/150 κυβικών αναμένεται τον Σεπτέμβριο, που θα είναι εφοδιασμένη με τον 3βάλβιδο κινητήρα που πρωτοείδαμε στην Ευρώπη πάνω στις νέες Vespa LX/S 125/150 3v (πατήστε ΕΔΩ για να διαβάσετε περισσότερα).


ΚΡΕΜΜΥΔΙΑ - Epathlon 25 SC - καλλιεργητικές οδηγίες / εγκεκριμένα φάρμακα (ΒΟΛΒΟΙ ΚΑΙ ΡΙΖΩΜΑΤΑ)\nΓια να δείτε την ακριβης δοσολογια, και τρόπο εφαρμογής του Epathlon 25 SC για χρηση σε ΚΡΕΜΜΥΔΙΑ εισέλθετε στο σύστημα\nΣτόχος σκευάσματος: Το SUPREME 25 SC, είναι μυκητοκτόνο με προστατευτική, θεραπευτική και αντισπορογόνο δράση για το ωίδιο, τον περονόσπορο και την αλτερνάρια. Περιέχει το δρών συστατικό azoxystrobin.\nΤα κενά συσκευασίας ξεπλύνετε τα πολλές φορές ρίχνοντας το νερό στο ψεκαστικό.\n•\tΑποφεύγετε τις συνεχόμενες εφαρμογές με SUPREME 25 SC.\n•\tΝα γίνεται μία εφαρμογή SUPREME 25 SC κάθε 3 επεμβάσεις.\nΜετά τον ψεκασμό με SUPREME 25 SC, να ακολουθούν επεμβάσεις με μυκητοκτόνα διαφορετικού τρόπου δράσης. Για παράδειγμα εναλλαγή του SUPREME 25 SC με τα μυκητοκτόνα που έχουν ως δραστική ουσία τις kresoxim methyl, famoxadone, fenamidone, picoxystrobin, pyraclostrobin, trifloxystrobin, fluoxastrobin, metominostrobin, orysastrobin, dimoxystrobin και enestroburin δεν επιτρέπεται.\nΣυνθήκες εφαρμογής: Δεν έχει τεκμηριωθεί η αποτελεσματικότητα και δεν έχει γίνει έλεγχος για ενδεχόμενες αρνητικές επιπτώσεις στη καλλιέργεια του σέλινου από τη χρήση του σκευάσματος. Για την χρήση του σκευάσματος στις καλλιέργειες αυτές ο κάτοχος της άδειας δεν φέρει ευθύνη για πιθανές αποτυχίες που αφορούν την αποτελεσματικότητα ή τη φυτοτοξικότητα από τη χρήση του. Διαχείριση ανθεκτικότητας •\tΜέγιστος αριθμός εφαρμογών 2-3 ανά καλλιεργητική περίοδο ανάλογα με τις καλλιέργειες. •\tΑποφεύγετε τις συνεχόμενες εφαρμογές με SUPREME 25 SC. •\tΝα γίνεται μία εφαρμογή SUPREME 25 SC κάθε 3 επεμβάσεις. Μετά τον ψεκασμό με SUPREME 25 SC, να ακολουθούν επεμβάσεις με μυκητοκτόνα διαφορετικού τρόπου δράσης. Για παράδειγμα εναλλαγή του SUPREME 25 SC με τα μυκητοκτόνα που έχουν ως δραστική ουσία τις kresoxim methyl, famoxadone, fenamidone, picoxystrobin, pyraclostrobin, trifloxystrobin, fluoxastrobin, metominostrobin, orysastrobin, dimoxystrobin και enestroburin δεν επιτρέπεται. Οι εναλλαγές συνεχίζονται με την ίδια σειρά και στις ακολουθούσες καλλιέργειες.\n3.To SUPREME 25 SC, είναι φυτοτοξικό στις μηλιές. Μην χρησιμοποιείτε το SUPREME 25 SC, για εφαρμογές στις μηλιές ή όταν υπάρχει πιθανότητα το ψεκαστικό νέφος να φθάσει σε γειτονική καλλιέργεια μηλιάς.\n4.Ψεκαστικά μέσα που είχαν χρησιμοποιηθεί για εφαρμογές με το SUPREME 25 SC, να ξεπλένονται με ιδιαίτερη προσοχή πριν χρησιμοποιηθούν σε καλλιέργεια μηλιάς.\nΦιάλες 10, 20, 50, 60, 80, 100, 160, 200, 320, 400, 800 κ. εκ., 1 λίτρο & 5 λίτρα HDPE ή ΡΕΤ.\nΜπουκαλάκι 10, 20, 25, 50 κ.εκ HDPE/PA.


zoornalistas: Η Ελενα Ακρίτα και οι γυναίκες με το πεσμένο στήθος\nΜια ολόκληρη κοινωνία εκδικείται τις γυναίκες με χρόνια στην πλάτη τους, τις γυναίκες χωρίς φωνή, τις γυναίκες χωρίς φράγκο, τις γυναίκες χωρίς αύριο. Αυτές είναι οι φίλες μας, αυτές είναι οι αδελφές μας.\nTα παραπάνω αναφέρει σε άρθρο της η Ελενα Ακρίτα όπου υπό τον τίτλο «Οι γυναίκες με το πεσμένο στήθος» γράφει στο news247:\nΞυπνήσαμε ένα πρωί και το στήθος μας είχε χαλαρώσει.\nΣε μια νύχτα τώρα αυτό. Το προηγούμενο βράδυ ήταν στητό σαν μάρμαρο, το προηγούμενο βράδυ δεν είχαμε ρυτίδες, το προηγούμενο βράδυ ανεβαίναμε δυο δυο τα σκαλιά χωρίς να λαχανιάζουμε.\nΤο προηγούμενο βράδυ είχαμε στην καρδιά μας μυστικά ραντεβουδάκια και στο κρεββάτι μας έρωτες αγιάτρευτους.\nΤο προηγούμενο βράδυ είχαμε τη ζωή μπροστά μας.\nΞυπνήσαμε κι η ζωή ήταν πίσω μας.\nΜια κουλτούρα παλιακιά και σκατένια προσπαθεί να μάς κάνει σαν τα μούτρα της. Μάς προκαλεί ένοχες επειδή μεγαλώσαμε. Είσαι μιας κάποιας ηλικίας. Μη φέρεσαι σαν παιδούλα. Δε ντύνονται έτσι οι μεγάλες γυναίκες. Σοβαρέψουμε ρεζίλι μάς έκανες. Γέρασες και μυαλό δεν έβαλες.\nΜεγαλώσαμε και μάς ζητούν να απολογηθούμε γι’ αυτό. Μάς ζητούν να πνίξουμε το κορίτσι μέσα μας, το κορίτσι το κουκλί το παντοδύναμο που τούς νικάει τους μίζερους χαλαρά και με το ένα χέρι δεμένο πίσω.\nΌσα χρόνια κι αν περάσουν το κορίτσι μέσα μας θα ζει, θα βασιλεύει και θα λιώνει με το γοβάκι του τα ξένα ‘πρέπει’. Αυτά τα ‘κάνε πίσω εσύ, για τους νέους είναι η ζωή’. Τα ‘βάλε μανίκι πλαδάρεψε το μπράτσο σου’. Τα ‘γίνε δούλα στο παιδί σου και νταντά στο εγγόνι σου’. Αυτά τα γέρασες πια, δεν έχεις δικαιώματα, δεν έχεις χάρες και χαρές, δεν έχεις ζωή, δεν έχεις φίλες, δεν έχεις παρέες, δεν ντύνεσαι για τον εαυτό σου, δεν υπάρχεις για τον εαυτό σου.\nΥπάρχεις για να μαγειρεύεις, για να γηροκομείς, να βάζεις πιεσόμετρα, να σιδερώνεις πουκάμισα, να βοηθάς το παιδί, να μεγαλώνεις το εγγόνι. Και το βράδυ να βλέπεις τηλεόραση.\nΌχι αγάπη μου δεν πάει έτσι, καθόλου έτσι δεν πάει. Κούνια που τους κούναγε που θα κάνουν κουμάντο στη ζωή μας όσοι αντιμετωπίζουν την ηλικία ως στίγμα. Λες και τα νιάτα είναι κάνα ταλέντο ξέρω γω. Κάτι το σπάνιο και μοναδικό που συμβαίνει σε λίγους και εκλεκτούς. Παιδιά συγγνώμη που σάς το χαλάμε αλλά σιγά το επίτευγμα. Όλοι κάποτε υπήρξαν νέοι. Κι οι τυχεροί γερνάμε κιόλας και λέμε κι ευχαριστώ.\nΑλλάξανε τα πράγματα. Ζούμε μια εποχή που δεν υπακούμε στους κανόνες των άλλων, δεν μας νοιάζει να γίνουμε αρεστές και κυρίως δεν μας νοιάζει να γίνουμε αποδεκτές από αυτούς που μάς μισούν επειδή δεν είμαστε πια 28 χρονών.\nΟι ρυτίδες και το πεσμένο μας στήθος σημαίνει πως φτάσαμε ως εδώ, αντέξαμε ως εδώ, αγωνιστήκαμε ως εδώ, πως χάσαμε ως εδώ, πως κερδίσαμε ως εδώ.\nΤο γυμνό μου σώμα δεν είναι αυτό που ήταν κάποτε. Και;\nΜετά το μπάνιο με βλέπω και δεν τρελαίνομαι κι από τη χαρά μου. Και;\nΌταν δεν μού κουμπώνει το παντελόνι, είμαι να σκάσω είμαι. Και;\nΒγαίνω από τη θάλασσα και ντρέπομαι που οι γοφοί μου έχουν χαλαρώσει. Και;\nΌταν κοιτάζομαι στον καθρέφτη δεν είμαι πια αυτή που ήμουν. Και;\nΒλέπω παλιές φωτογραφίες και μελαγχολώ. Και;\nΠες μου αγάπη μου - και τι έγινε; Ξυδάκι θα πιω και θα το ξεπεράσω.\nΜ’ αρέσει δεν μ’ αρέσει η εικόνα μου, θα μάθω να ζω μαζί της. Ή θα την αλλάξω, άμα γουστάρω. Θα κάνω μπότοξ, δεν θα κάνω μπότοξ, θα αφήσω τα μαλλιά μου άβαφτα, θα τα βάψω μωβ, θα κάνω ό,τι θέλω και δεν θα επιτρέψω σε κανέναν κερατά να μου υποδείξει πώς θα διαχειριστώ την εικόνα μου και πώς ζήσω τη ζωή μου.\nΑλήθεια, ξέρετε τι κάνουμε εμείς στις γυναικοπαρέες;\nΚοριτσάκι μου, λέμε η μια την άλλη. Κοριτσάκι μου, κουκλίτσα μου έτσι μιλάμε βρε, έτσι με υποκοριστικά και με γλυκόλογα γιατί εμείς δεν έχουμε ηλικία.\nΚαμαρώνουμε τις φίλες μας, νοιαζόμαστε για τις φίλες μας, μοιραζόμαστε τις πίκρες τους, γιορτάζουμε τις χαρές τους.\nΌταν πονάνε, ξημερωνόμαστε στο τηλεφωνο μαζί τους.\nΌταν έχουν την ανάγκη μας, κόβουμε το λαιμό μας για να είμαστε δίπλα τους.\nΠηγαίνουμε αγκαζέ στα μαγαζιά, πίνουμε καφέδες σερί, λέμε τα δικά μας, δανείζουμε τσάντες και βραχιόλια η μια στην άλλη, πάμε μαζί στον γιατρό όταν φοβόμαστε, λέμε τα δικά μας, τα μυστικά μας, τσακωνόμαστε καμία φορά, κι ύστερα τα βρίσκουμε ξανά και φιλιώνουμε ξανά κι αγαπιόμαστε ξανά κι ούτε γάτα ούτε ζημιά.\nΈτσι που λες. Εμείς τα κοριτσάκια που μεγαλώσαμε πια, πορευόμαστε η μια δίπλα στην άλλη, κρατάμε σφιχτά το χέρι η μια της άλλης, το χέρι το ιερό με τα μανό τα κόκκινα και τα καφέ και τα φθαρμένα από τις δουλειές και τα πασαλειμμένα από πάνω.\nΚάνουμε τη ζωή μας, ορίζουμε τα θέλω μας, στηρίζουμε τις φίλες που δεν έχουν αυτό το προνόμιο, γιατί είναι εξαρτώμενες οικονομικά γιατί είναι θύματα της πατριαρχίας, γιατί δεν έχουν πού να στραφούν, πού να κρυφτούν, σε ποιον ώμο να κλάψουν. Γιατί είναι μόνες από τη μια πλευρά κι απ’ την απέναντι πλευρά ένας κόσμος ολόκληρος.\nΜια κοινωνία τις εκδικείται γιατί είναι γυναίκες με πεσμένο στήθος, γυναίκες με χρόνια στην πλάτη τους, γυναίκες χωρίς φωνή, γυναίκες χωρίς φράγκο, γυναίκες χωρίς αύριο. Αυτές είναι οι φίλες μας, αυτές είναι οι αδελφές μας, αυτές στηρίζουμε ανεξάρτητα αν τις ξέρουμε προσωπικά ή όχι.\nΟι γυναικοπαρέες μεγαλώνουν, οι γυναικοπαρέες δυναμώνουν, οι γυναικοπαρέες φτάνουν στο θεό. Κι ο θεός δεν δίνει δεκάρα για το βαρύ μας στήθος και την περίμετρο της μέσης μας.\nΜη μασάτε, είμαστε κουκλάρες και θα είμαστε εις τον αιώνα τον άπαντα. Και δεν αφήνουμε κανένα μαλάκα να κάνει την ψυχολογία μας σφουγγαρόπανο μόνο και μόνο επειδή δε γουστάρει την ημερομηνία που γεννηθήκαμε.\nΕίμαστε πολλές. Κι αγαπιόμαστε πολύ. Είτε συναντηθήκαμε στην τάξη του σχολείου, είτε αργότερα στη δουλειά, στο κομμωτήριο, στους δρόμους της οργής και των διεκδικήσεων, στις ομάδες που ανταλλάσσουν συνταγές και πόνους και καημούς και γέλια μεταμεσονύχτια, είτε στην ουρά του σούπερ μάρκετ είτε στη συναυλία που τραγουδήσαμε αγκαλιά.\nΕίμαστε πολλές. Γινόμαστε όλο και περισσότερες.\nΚι αγαπιόμαστε. Πολύ.\nPosted by zoornalistas at Σάββατο, Μαΐου 29, 2021